cyanic-selkie/wikianc huggingface dataset:
Mente Fuerte
Η διαμάχη με τον Snik
Στις 15 Μαίου 2020, ο Mente Fuerte κυκλοφορεί το single "Rudeboys" σε συνεργασία με τον Hawk στις 3 Αυγούστου 2020. Και οι δυο καλλιτέχνες αφήνουν στους στίχους του κομματιού αιχμές κατά του επίσης γνωστού ράπερ Snik με τον οποίο ο πρώτος είχε συνεργαστεί στο παρελθόν. Στις 22 Σεπτεμβρίου του 2020, ο Snik κυκλοφορεί το κομμάτι "Karma", ένα diss κομμάτι με στόχο τον Mente Fuerte αναζωπυρώνοντας την κόντρα των δυο ράπερς. Ο Mente Fuerte απαντάει με το κομμάτι "211" στις 24 Σεπτεμβρίου, μόλις 2 μέρες μετά. Η απάντηση του Snik έρχεται την επόμενη μέρα με το κομμάτι "Muerto", στο οποίο δεν υπάρχει απάντηση από μεριάς του Mente Fuerte. Η κόντρα των δυο καλλιτεχνών ξεπέρασε τα ορια της ελληνικής hip-hop σκηνής απασχολώντας την δημοσιότητα
Άλλες σημαντικές κυκλοφορίες
Στις 4 Σεπτεμβρίου του 2020 κυκλοφορεί το Winners σε συνεργασία με τον Immune ενώ στις 16 Οκτωβρίου 2020, κυκλοφορεί το κομμάτι "Δεν Είσαι Εδώ" σε συνεργασία με την Τάμτα, το οποίο συνοδεύεται από ένα μουσικό βίντεο, το οποίο κυκλοφορεί λίγες μέρες μετά, στις 19 Οκτωβρίου, και γίνεται ευρέως γνωστό από την ελληνική έκδοση του τηλεοπτικού show Next Top Model. Το πρώτο του κομμάτι για το 2021, βρίσκει τον Mente Fuerte να κυκλοφορεί το Criminale, σε παραγωγή ObieDaz, και συνεργασία με τον Leaderbrain δίνοντας και δημόσια την σκυτάλη στην νέα γενιά της Black Bandana, με τον Mente να παίρνει έναν πιο διαχειριστικό ρόλο στην εταιρεία. Το κομμάτι κυκλοφορεί στις 19 Μαρτίου 2021. Στις 26 Μαϊου 2021 κυκλοφορεί το "Πάρε Δώσε" με τον Leaderbrain, και στις 2 Ιουνίου συμμετέχει με ένα κουπλέ στο κομμάτι του Sigma με τίτλο "Amnesia". Στις 14 Ιουλίου κυκλοφορεί το Dale, συνεργαζόμενος για ακόμα μια φορά με τον μουσικό παραγωγό Baghdad. Το πιο πρόσφατο single του Mente Fuerte, με τίτλο Badman, κυκλοφόρησε στις 8 Οκτωβρίου 2021, και στο κομμάτι συνεργάζεται ο Mente Fuerte με τον Ηγεμόνα.
Δημόσιες εμφανίσεις και συνεντεύξεις
Ο ράππερ έχει εμφανιστεί στην γνωστή διαδικτυακή εκπομπή "Ιδιωτική Κατακραυγή ", την οποία παρουσιάζει ο Αλέξανδρος Κοψιάλης, στις εκπομπές "9 Αγαπημένα Πράγματα" και "Τσακ Μπαμ" του PlanB. Έχει κάνει επίσης εμφανίσεις στο Rap Round, το οποίο παρουσίαζε ο Ανδρέας Περικλής Μεταξάς, το "Ηλεία Ρίχτο" των Delines Canal , το Gold School Podcast , το Rap Stories by Vice , που προβάλλεται στο Netwix, με παρουσιαστή τον Αντώνη Κωνσταντάρα, το Loca Report της Ilenia Williams και το after dark με τον Θέμη Γεωργαντά που προβάλλεται στο MAD tv.
Παραπομπές
Κατηγορία:Ελληνικό hip hop Κατηγορία:Έλληνες μουσικοί Κατηγορία:Έλληνες ράπερ
Αυτόνομος θύλακας των Γιαμάλων Νένετς
Η Αυτόνομη περιφέρεια των Γιαμάλων Νένετς (ρωσικά: Яма́ло-Нене́цкий автоно́мный о́круг, προφέρεται: Γιαμάλο-Νενέτσκιϊ αβτονόμνιϊ όκρουγκ) ή Γιαμαλία είναι ομοσπονδιακό υποκείμενο της Ρωσίας, υπαγόμενο στο Ουραλικό Διαμέρισμα. Από τα εδάφη της εξάγεται το περισσότερο φυσικό αέριο σε ολόκληρη τη χώρα.
Πρωτεύουσα της Γιαμαλίας είναι το Σαλεχάρντ (42.544 κάτοικοι - απογρ. 2010), αλλά μεγαλύτερες πόλεις είναι το Νογιάμπρσκ (110.620) και το Νόβι Ουρενγκόι (104.107).
Η περιφερια οφείλει το νομικό της καθεστώς και την ονομασία της στους Γιαμάλους Νένετς, οι οποίοι κατοικούσαν στην περιοχή πριν την έλευση των Ρώσων αλλά σήμερα αντιπροσωπεύουν μόνο το 5,2%. Κυρίαρχη εθνότητα είναι οι Ρώσοι (58,5%), με δεύτερους τους Ουκρανούς (13%) και τρίτους τους τατάρους (5,5%). Άλλοι πληθυσμοί (Χαντί, Κόμι κτλ) απαντώνται σε μικρότερους αριθμούς.
Εξωτερικοί σύνδεσμοι
Κατηγορία:Σιβηρία
Πρωτάθλημα πετοσφαίρισης Α2 εθνικής κατηγορίας ανδρών 2008-2009
Το πρωτάθλημα βόλεϊ της Α2 κατηγορίας της περιόδου 2008−2009 έγινε με τη συμμετοχή 12 ομάδων. Οι νέες ομάδες σε σχέση με την περυσινή περίοδο, ήταν οι ΑΕΚ και Πανελλήνιος που υποβιβάστηκαν από την Α1, οι Κόροιβος Αμαλιάδας και Νίκη Αιγινίου που προβιβάστηκαν από τη Β' Εθνική, καθώς και η Παναχαϊκή που απορρόφησε το Παγκράτι και πήρε τη θέση του, και ο ΑΣΠ Μεταμόρφωσης που προέκυψε από τη συγχώνευση του ΑΣΠ Ίωνες (που ήταν στην Α2) και του ΑΟ Δεξαμενής. Διεξήχθη σε δύο φάσεις, την κανονική περίοδο και τα πλέι οφ. Πρωταθλήτρια αναδείχθηκε η ΑΕΚ, η οποία μαζί με τον νικητή των πλέι οφ Πανελλήνιο προβιβάστηκαν στην Α1, ενώ Απόλλων Σμύρνης και Ορεστιάδα υποβιβάστηκαν στη Β' Εθνική.
Πλέι άουτ
Τα πλέι άουτ κρίθηκαν στις τρεις νίκες, ενώ μεταφέρθηκαν και τα αποτελέσματα της κανονικής περιόδου (με πλάγια γραφή). Ο Π.Ο. Μουδανιών και η ΑΓΕ Κορίνθου μετέφεραν δύο νίκες ενάντια στην Ορεστιάδα και τον Απόλλωνα αντίστοιχα, αλλά έφτασαν αρκετά δύσκολα στην επικράτηση και την παραμονή στην Α2.
Εξωτερικοί σύνδεσμοι
2008 2009 Κατηγορία:Πετοσφαίριση το 2008 Κατηγορία:Πετοσφαίριση το 2009
Ακτινοβολία
Προέλευση
Δεν είναι γνωστή η προέλευση όλων των ειδών ακτινοβολίας. Για παράδειγμα, η ακτινοβολία που ανιχνεύεται ακόμη και σήμερα και θεωρείται πως προέρχεται από τις πρώτες στιγμές της δημιουργίας του σύμπαντος, σύμφωνα με τη θεωρία της μεγάλης έκρηξης, δεν είμαστε σε θέση να γνωρίζουμε από πού έχει προέλθει. Κατά κύριο λόγο όμως η ακτινοβολία, αν δεν προϋπάρχει, προέρχεται από αλλαγές σε καταστάσεις ενέργειας της ύλης. Αλλαγή στην κατάσταση ενέργειας της ύλης (και παραγωγή ή απορρόφηση ακτινοβολίας από αυτήν) έχουμε είτε όταν η ύλη διεγείρεται και αποδιεγείρεται είτε όταν η ύλη διασπάται ή συντίθεται.
Ακτινοβολία από επιτάχυνση ηλεκτρικών φορτίων
Δέσμια φορτία μπορεί να είναι ιόντα που ταλαντώνουν μέσα σε μόρια. Για παράδειγμα στο H2Ο (νερό), που το μόριο έχει σχήμα V, το οξυγόνο στη μέση είναι το σημείο εξάρτησης για τα ιόντα του υδρογόνου. Στη μαγνητική τομογραφία ανιχνεύονται οι αποδιεγέρσεις από τις ταλαντώσεις των κατάλληλα διεγερμένων ιόντων του υδρογόνου (ανοιγοκλείνει το V) στο μόριο του νερού. Η αποδιέγερση και εκπομπή της ακτινοβολίας φθίνει την ταλάντωση. Επειδή το ανθρώπινο σώμα αποτελείται σε μεγάλο μέρος από νερό και κάθε όργανο έχει διαφορετική συγκέντρωση νερού, ιδίως εκεί που οριοθετείται μέσα στο σώμα, είμαστε σε θέση, με τη συλλογή και επεξεργασία της εκπομπής, να αναπαριστούμε τη μορφή των ιστών με μεγάλη ακρίβεια.
Όταν τα ηλεκτρικά φορτία που δεσμεύονται χωρικά μέσα σε έναν ηλεκτρικό αγωγό εξαναγκαστούν σε κίνηση μέσα σε αυτόν, εκπέμπεται ηλεκτρομαγνητική ακτινοβολία που εμφανίζει ιδιότητες που εξαρτώνται από τις διαστάσεις και το σχήμα του αγωγού. Στην περίπτωση που τα φορτία ταλαντώνουν εξαναγκασμένα κατά μήκος ενός ευθύγραμμου αγωγού (με δύο άκρα) έχουμε μια διπολική κεραία.
Ακτινοβολία ατόμου
Ακτινοβολία από άτομο θεωρούμε την ηλεκτρομαγνητική ακτινοβολία που εκπέμπεται κατά τη μεταπήδηση των ηλεκτρονίων ενός ατόμου από μια ενεργειακή στάθμη που καταλαμβάνουν, σε μια πιο χαμηλή. Η ακτινοβολία αυτή είναι το παράγωγο της αποδιέγερσης του ατόμου από ενέργεια που έχει απορροφηθεί από τα ηλεκτρόνιά του. Τα ηλεκτρόνια σε ένα άτομο βρίσκονται δεσμευμένα σε ενεργειακές στάθμες (ή τροχιές). Η απορρόφηση ενέργειας κάνει τα ηλεκτρόνια να μεταπηδούν σε υψηλότερη ενεργειακή στάθμη και το άτομο θεωρείται πλέον διεγερμένο. Κάποιον χρόνο αργότερα τα ηλεκτρόνια επιστρέφουν αυθόρμητα στην αρχική τους στάθμη, με ένα ή περισσότερα βήματα, και στα βήματα αυτά που μεταπηδούν προς μια πιο χαμηλή τροχιά, εκπέμπεται ηλεκτρομαγνητική ακτινοβολία. Η ακτινοβολία αυτή είναι η εκδήλωση της ενέργειας που αποδεσμεύεται από το άτομο κατά την επαναφορά των ηλεκτρονίων του σε πιο βασική ενεργειακή στάθμη.
Ακτινοβολία πυρήνα
Η ακτινοβολία πυρήνα είναι η σωματιδιακή ακτινοβολία και η ηλεκτρομαγνητική ακτινοβολία που εκπέμπονται από την περιοχή του πυρήνα ενός ατόμου. Ως φυσική διαδικασία σε ένα σύστημα όπως ο πλανήτης μας, η ακτινοβολία αυτή παράγεται κατά τις ραδιενεργές διασπάσεις (ραδιενεργός ακτινοβολία) συνοδεύοντας τη μεταστοιχείωση της ύλης, κατ' ουσίαν δηλαδή εκδηλώνει το περίσσευμα, από τον αρχικό πυρήνα, του σχηματισμού των νέων ατόμων. Εκπομπή ακτινοβολίας από τον πυρήνα ενός ατόμου πετυχαίνουμε και με τεχνητές διαδικασίες, για παράδειγμα με τη χρήση επιταχυντών σωματιδίων. Εκπομπή ακτινοβολίας από την περιοχή του πυρήνα έχουμε και κατά την πυρηνική σύντηξη, που ως φυσική διαδικασία εκτιμούμε πως συμβαίνει σε συστήματα όπως τα άστρα.
Ένας πυρήνας σε ένα άτομο μπορεί να βρίσκεται σε ασταθή κατάσταση είτε επειδή πρόκειται για ραδιενεργό υλικό είτε επειδή διεγείρεται με κάποιον τρόπο απορροφώντας ενέργεια ή και ύλη (π.χ. νετρόνιο). Στην περίπτωση που ένας σταθερός πυρήνας βρίσκεται σε διεγερμένη κατάσταση μπορεί απλώς να αποδιεγερθεί με εκπομπή ακτινοβολίας. Αν είναι ασταθής (ραδιενεργό υλικό) μπορεί να διασπαστεί, είτε διεγειρόμενος είτε αυθόρμητα, σε περισσότερα στοιχεία που είναι πιο ελαφριά. Το περίσσευμα της ενέργειας σύνδεσης του αρχικού πυρήνα σε σχέση με των τελικών, καθώς και της ύλης που περισσεύει, γίνεται η πυρηνική ακτινοβολία.
Στη σύντηξη έχουμε τον σχηματισμό ενός βαρύτερου πυρήνα από πιο ελαφρούς. Ο πυρήνας ηλίου π.χ. αποτελείται από δύο πρωτόνια και δύο νετρόνια και μπορεί να παραχθεί με τη σύντηξη δύο πυρήνων δευτερίου (ισότοπο του υδρογόνου που ο πυρήνας του αποτελείται από ένα πρωτόνιο και ένα νετρόνιο). Για να είναι σταθερός ο πυρήνας ηλίου αποβάλλει ένα περίσσευμα ενέργειας υπό μορφή ηλεκτρομαγνητικής ακτινοβολίας. Κατά τη σύντηξη βαρύτερων στοιχείων, από το πλεόνασμα παράγεται επιπρόσθετα σωματιδιακή ακτινοβολία.
Η πυρηνική ακτινοβολία παρατηρείται έντονα κατά τη διάρκεια των πυρηνικών φαινομένων όπως είναι η ραδιενεργός διάσπαση των ασταθών ατομικών πυρήνων (ραδιενέργεια) και οι πυρηνικές αντιδράσεις. Στη μη τεχνητή της έκφανση συναντάται σε πολλά φυσικά ραδιενεργά στοιχεία που αποτελούν συστατικά πετρωμάτων και ορυκτών. Τα τελευταία, εκπέμπουν ραδιενέργεια χαμηλής έντασης που λέγεται για το λόγο αυτό ραδιενέργεια υπόβαθρου και η οποία κρίνεται ότι είναι ακίνδυνη.
Είδη πυρηνικής ακτινοβολίας
Η ακτινοβολία που προέρχεται από έναν ατομικό πυρήνα μπορεί να είναι:
Ακτινοβολία εξαΰλωσης
Στην περίπτωση που συναντάται στον χώρο ύλη και αντιύλη το αποτέλεσμα είναι καταστροφικό και για τις δύο. Όταν έρχονται σε επαφή σωματίδια που το ένα είναι αντιύλη του άλλου, π.χ. ηλεκτρόνιο και ποζιτρόνιο (αντιηλεκτρόνιο), το αποτέλεσμα είναι η πλήρης καταστροφή και των δύο και η εμφάνιση ενέργειας στη θέση της ύλης, που εκδηλώνεται με την εκπομπή ηλεκτρομαγνητικής ακτινοβολίας. Αντίδραση ύλης και αντιύλης συμβαίνει και στη φύση και τεχνητά, για παράδειγμα στους επιταχυντές σωματιδίων.
Η αντίδραση ύλης και αντιύλης έχει καθημερινή ιατρική χρήση στην τομογραφία. Ραδιενεργά υλικά που διεγείρονται με σκοπό την παραγωγή αντιύλης παρασκευάζονται εργαστηριακά και εγχέονται στη ροή του αίματος, με σκοπό την τομογράφηση των περιοχών στις οποίες το ραδιενεργό υλικό έχει την ιδιότητα να συσσωρεύεται. Η παραγόμενη αντιύλη εξαϋλώνεται με την ύλη που συναντά στο ανθρώπινο σώμα και η ακτινοβολία που παράγεται ανιχνεύεται από τον τομογράφο, με αποτέλεσμα την δημιουργία ενός ειδώλου της συσσώρευσης του ραδιενεργού υλικού στο σώμα, την αναπαράσταση δηλαδή της μορφής του ιστού του σώματος που ενδεχομένως πάσχει.
Κοσμική ακτινοβολία
Η κοσμική ακτινοβολία είναι όρος που χρησιμοποιείται για την ακτινοβολία που φτάνει στη Γη από το διάστημα. Σήμερα χρησιμοποιείται κυρίως για τη σωματιδιακή ακτινοβολία που φτάνει στη Γη από τον Ήλιο, από τον μεσοαστρικό χώρο μετά την ηλιόπαυση και από τον διαγαλαξιακό χώρο. Ως όρος χρησιμοποιείται ενίοτε και για την ηλεκτρομαγνητική ακτινοβολία (ακτίνες γάμμα και ακτίνες Χ) που προέρχεται από το διάστημα.
Ηλεκτρομαγνητική ακτινοβολία
Η ηλεκτρομαγνητική ακτινοβολία είναι ακτινοβολία ενέργειας. Η ενέργεια αυτή δεν προσαρτάται σε ύλη, δεν έχει δηλαδή ως φορέα την ύλη, και οδεύει αυτόνομα ως κύμα, πτυχώνοντας δηλαδή στον χώρο, ακόμη και στο κενό. Αποτελείται από δύο αδιαχώριστα κύματα που ταλαντώνουν κάθετα μεταξύ τους και ως σύστημα οδεύουν σε κατεύθυνση που δε συμπίπτει με το επίπεδο ταλάντωσης που ορίζουν τα δύο κύματα. Το ένα κύμα ονομάζεται ηλεκτρικό και το άλλο μαγνητικό. Η διεύθυνση διάδοσης της ηλεκτρομαγνητικής ακτινοβολίας στο κενό είναι κατά βάση ευθύγραμμη, μπορεί όμως να καμφθεί είτε από τη βαρύτητα είτε όταν διέλθει από ύλη, μέσα στην οποία ελαττώνει ταχύτητα. Η ταχύτητα της ηλεκτρομαγνητικής ακτινοβολίας στο κενό είναι η ταχύτητα του φωτός (περίπου 300.000 χιλιόμετρα ανά δευτερόλεπτο).
Η ηλεκτρομαγνητική ακτινοβολία αλληλεπιδρά με την ύλη και την επηρεάζει με πολλούς τρόπους. Καταναλώνεται προσδίδοντας ενέργεια στην ύλη και παράγεται από ενέργεια που βρίσκεται δεσμευμένη στην ύλη. Μπορεί ακόμα και να παραγάγει ύλη ή και να παραχθεί από ύλη που καταναλώνεται.
Θερμική ακτινοβολία
Θερμική ακτινοβολία είναι η ηλεκτρομαγνητική ακτινοβολία που εκπέμπεται από αντικείμενα στις συνήθεις γήινες θερμοκρασίες. Προέρχεται από την ενέργεια των κινούμενων σωματιδίων εντός των ατόμων και εκπέμπεται κατά την αποδιέγερσή τους, οπότε και χαμηλώνει η θερμοκρασία τους. Η θερμική ακτινοβολία συλλαμβάνεται από την ύλη στην οποία προσπίπτει και αυξάνει τη θερμοκρασία της, αυξάνοντας την ενέργεια των κινούμενων σωματιδίων εντός των ατόμων. Η θερμική ακτινοβολία είναι κατά βάση υπέρυθρη ακτινοβολία, αλλά και ακτινοβολία μικροκυμάτων και ορατή ακτινοβολία κοντά στο κόκκινο.
Μη ιονίζουσα ακτινοβολία
Μη ιονίζουσα (Μη Ιοντίζουσα): ηλεκτρομαγνητική - έχει σχετικά μικρή ενέργεια και δεν έχει ηλεκτρικές, χημικές επιδράσεις. Στην κατηγορία αυτή ανήκουν:
• Στατικά ηλεκτρικά και μαγνητικά πεδία (γήινο μαγνητικό πεδίο)
• Ηλεκτρικά και μαγνητικά πεδία (50 Hz) από ηλεκτρικές συσκευές, υποσταθμούς, γραμμές μεταφοράς και διανομής ηλεκτρικής ενέργειας
• Ραδιοκύματα και μικροκύματα από κεραίες τηλεπικοινωνιών, κεραίες ραδιοφωνίας και τηλεόρασης, φούρνους μικροκυμάτων
• Ορατή και υπέρυθρη ακτινοβολία
Σημειώσεις
<references responsive="0" group="σ" />
Εξωτερικοί σύνδεσμοι
Κατηγορία:Θεμελιώδεις έννοιες της φυσικής
Επτά Κορυφές
Οι επτά κορυφές είναι τα υψηλότερα βουνά σε καθεμία από τις επτά ηπείρους. Η επίτευξη κορυφής σε όλα αυτά τα βουνά θεωρείται ορειβατική πρόκληση την οποία κατάκτησε πρώτος στις 30 Απριλίου 1985 ο Ρίτσαρντ Μπέις. Υπάρχουν διαφορετικοί κατάλογοι με παραλλαγές, αλλά ο βασικός πυρήνας των κορυφών παραμένει ο ίδιος.
Λουδοβίκα της Βαυαρίας
Η Λουδοβίκα (γερμ. Ludovika von Bayern, 30 Αυγούστου 1808 - 25 Ιανουαρίου 1892) από τον Οίκο των Βίττελσμπαχ ήταν Πριγκίπισσα της Βαυαρίας και με τον γάμο της έγινε Δούκισσα εν Βαυαρία.
Δημοτικό Στάδιο Άμφισσας
Το Δημοτικό Στάδιο Άμφισσας (αρχική ονομασία "Γυμναστήριον Αδελφάτου Αμφίσσης", από τον ομώνυμο γυμναστικό και μουσικό σύλλογο που ιδρύθηκε στις 14 Μαΐου 1896) είναι το παλαιότερο στάδιο στη σύγχρονη ιστορία του Νομού Φωκίδας. Εγκαινιάσθηκε επίσημα τον Ιούλιο του 1930 με ποδοσφαιρική συνάντηση μεταξύ των ομάδων Κρισσαίος Χρισσού-Παναιγιάλειος (0-6).
Λουδοβίκα της Βαυαρίας
Βιογραφία
Η Μαρία Λουδοβίκα Βιλελμίνη ήταν η έβδομη κόρη (πέμπτη από τον δεύτερο γάμο) του Μαξιμιλιανού Α΄ Ιωσήφ της Βαυαρίας και της δεύτερης συζύγου του Καρολίνας, κόρης του Καρόλου Λουδοβίκου του Μπάντεν.
Δημοτικό Στάδιο Άμφισσας
Ιστορικό
Τον Μάιο του 1930 ο Γυμναστικός Σύλλογος Άμφισσας (Αδελφότης) αγοράζει έκταση πλησίον της Ηλεκτρικής εταιρίας με σκοπό την εγκατάσταση αθλητικού Γηπέδου.Το 1935 γίνεται δωρεά στον Δήμο Άμφισσας από τους Νικόλαο Κορδώνη και Ιωάννη Γιδόγιαννο μια έκταση 6 στρεμμάτων με αποτέλεσμα η Άμφισσα να αποκτήσει ένα από τα πρώτα Δημοτικά γήπεδα στην Ελλάδα. Στις 25 Απριλίου του 1941 βομβαρδίζεται από τη γερμανική αεροπορία καθώς και η πόλη. Έως την φυγή των Γερμανών στις 15 Οκτωβρίου 1944 θα χρησιμοποιηθεί μαζί με γειτονικό οικόπεδο ως αεροδρόμιο μικρών αεροπλάνων. Το 1950 έπειτα από δωρεά του Νίκου Κορδώνη (ιδιοκτήτης θεάτρου), ενός ποσού 10.000.000 δραχμών και με βάση τα σχέδια του μηχανικού Γ. Καλαποθάκη κατασκευάσθηκαν η περίφραξη του γηπέδου και τα προπύλαια. Το 1952 παραχωρήθηκε από τον Δήμο Άμφισσας στην Γενική Γραμματεία Αθλητισμού και από Δημοτικό έγινε Εθνικό γυμναστήριο. Το 1953 απαλλοτριώθηκαν επιπλέον 10 στρέμματα, με σκοπό η εγκατάσταση να αποκτήσει στίβο και από γήπεδο να μετατραπεί σε στάδιο. Το 1957 το Ελληνικό κράτος δαπάνησε το ποσό των 300.000 δραχμών για να κατασκευαστούν λουτρά,και αποδυτήρια.Το 1960 κατασκευάζεται η πρωτη κερκίδα 700 θέσεων. Μέχρι το 1975 τα δοκάρια των εστιών ήταν ξύλινα.Μέχρι τη δεκαετία του 1980 διατηρούνταν γήπεδο μπάσκετ πίσω από το βόρειο γκολπόστ. Το 1986 έγινε επέκταση των κερκίδων ανεβάζοντας τη χωρητικότητα σε 3.000 θεατές καθώς και βελτίωση του στίβου.Το κόστος των εργασιών ανήλθε στο ποσό των 36.000.000 δραχμών.Το 1996 διεξήχθη διεθνής φιλική αναμέτρηση γυναικών Ελλάδας-Βελγίου. Την ίδια χρονιά το στάδιο απέκτησε χλοοτάπητα, ενώ το 2004 εγκαταστάθηκαν 4 πυλώνες με 60 προβολείς φωτισμού για την διεξαγωγή νυκτερινών αγώνων. Τα εγκαίνια του φωτισμού έγιναν στις 8 Αυγούστου με την διεξαγωγή τουρνουά με την συμμετοχή των ομάδων Α.Ε. Λάρισα, Α.Σ. Λαμία, Α.Σ. Φωκικός Άμφισσας. Το 2008 τοποθετήθηκαν δημοσιογραφικά θεωρεία και το 2009 καθίσματα, καθώς και στέγαστρο. Τον Οκτώβριο του 2013 τοποθετήθηκαν και δύο μεταλλικές κερκίδες στα δύο πέταλα. Οι θέσεις πλέον ανέρχονται σε 3.000, εκ των οποίων οι 700 είναι στεγασμένες. Το στάδιο διαθέτει 4 θύρες. Μια προς τη λεωφόρο Σαλώνων, δυο προς την οδό Άγγελου Σικελιανού και μια προς την οδό Χατζηγεωργίου. Η τελευταία φέρει το όνομα παλαιού παίκτη του Φωκικού που πέθανε στο στάδιο, κατά τη διάρκεια προπόνησης. Ο αγωνιστικός χώρος έχει διαστάσεις 101x67 μ.
Λουδοβίκα της Βαυαρίας
Οικογένεια
Παντρεύτηκε το 1828 τον Μαξιμιλιανό Ιωσήφ των Βίττελσμπαχ, Δούκα εν Βαυαρία, και είχε τέκνα:
Δημοτικό Στάδιο Άμφισσας
Ρεκόρ εισιτηρίων
Το ρεκόρ προσέλευσης του σταδίου Άμφισσας είναι 6.500 θεατές και υφίσταται από το 1974, σε αγώνα του Φωκικού με την Πρέβεζα(1-0), για το Ειδικό πρωτάθλημα της Ε.Π.Ο.. Δεύτερο ρεκόρ προσέλευσης είναι ο αγώνας Δ' Εθνικής Α.Σ. Φωκικός Άμφισσας- Ναυπακτιακός Αστέρας (22 Μαρτίου 1992 σκορ 0-0) 4.500 θεατές.
Λουδοβίκα της Βαυαρίας
Παραπομπές
Κατηγορία:Πριγκίπισσες της Βαυαρίας Κατηγορία:Οίκος του Βίττελσμπαχ Κατηγορία:Βαυαροί ευγενείς Κατηγορία:Δούκισσες στη Βαυαρία Κατηγορία:Δούκισσες της Βαυαρίας
Δημοτικό Στάδιο Άμφισσας
Παραπομπές
Αμφισσας Δημοτικο Σταδιο Δημοτικο Σταδιο Δημοτικο Σταδιο Κατηγορία:Α.Σ. Φωκικός Άμφισσας
Πίτερ Γκρέιβς
Ο Πίτερ Γκρέιβς (πραγματικό όνομα: Πίτερ Ντέσλερ Όρνες, 18 Μαρτίου 1926 - 14 Μαρτίου 2010) ήταν Αμερικανός ηθοποιός που υποδύθηκε τον Τζιμ Φελπς στην τηλεοπτική σειρά του CBS Επικίνδυνες αποστολές από το 1967 έως το 1973 και στην αναβίωσή της από το 1988 έως το 1990. Ο μεγαλύτερος αδελφός του ήταν ο ηθοποιός Τζέιμς Άρνες. Ο Γκρέιβς έπαιξε επίσης τον πιλότο Κλάρενς Όβερ στην κωμωδία του 1980 Μια απίθανη, απίθανη πτήση και η συνέχεια του 1982 Μια απίθανη πτήση Νο 2: Το θεότρελο ταξίδι.
Τα πρώτα χρόνια
Το πραγματικό όνομα του Πίτερ Γκρέιβς ήταν Πίτερ Ντέσλερ Όρνερς. Γεννήθηκε στις 18 Μαρτίου 1926 στη Μινεάπολη της Μινεσότας. Ήταν ο μικρότερος γιος του Ρολφ Κέρκλερ Όρνερς, επιχειρηματία, και της συζύγου του, Ρουθ (το γένος Ντέσλερ), δημοσιογράφου.
Η καταγωγή του Γκρέιβς ήταν νορβηγική, γερμανική και αγγλική. Χρησιμοποίησε το καλλιτεχνικό ψευδώνυμο Γκρέιβς, όνομα της οικογένειας της μητέρας του, για να τιμήσει την οικογένεια της μητέρας του και για να μην συγχέεται με το καλλιτεχνικό όνομα του μεγαλύτερου αδελφού του, Τζέιμς Άρνες, που ήταν αστέρι της τηλεοπτικής σειράς Gunsmoke.
Ο Γκρέιβς αποφοίτησε από το Λύκειο Southwest το 1944. Υπηρέτησε στην Αμερικανική Πολεμική Αεροπορία κατά τη διάρκεια του Β΄ Παγκοσμίου Πολέμου από το 1944 έως το 1945, φτάνοντας τον βαθμό του δεκανέα και του απονεμήθηκαν μετάλλια. Μετά την αποστράτευσή του, ο Γκρέιβς εγγράφηκε στο Πανεπιστήμιο της Μινεσότας.
Καριέρα
Από το 1960 έως το 1961, ο Γκρέιβς πρωταγωνίστησε ως Κρίστοφερ Κομπ σε 34 επεισόδια της βρετανοαυστραλιανής τηλεοπτικής σειράς Whiplash. Πρωταγωνίστησε επίσης στη βρετανική σειρά ITC Court Martial, υποδυόμενος τον δικηγόρο του αμερικανικού στρατού, ταγματάρχη Φρανκ Γουίτακερ (ένας από τους δύο Αμερικανούς πρωταγωνιστές της σειράς), καθώς και γκεστ σταρ ρόλους σε σειρές όπως Ο Άλμπερτ Χίτσκοκ παρουσιάζει, Cimarron City, Route 66 και The Invaders.
Το 1967, ο Γκρέιβς στρατολογήθηκε από τα Desilu Studios για να αντικαταστήσει τον Στίβεν Χιλ στον πρωταγωνιστικό ρόλο στις Επικίνδυνες αποστολές. Ο Γκρέιβς ερμήνευσε τον εμβληματικό χαρακτήρα του Τζιμ Φελπς για τους έξι επόμενους κύκλους της σειράς. Μετά το τέλος της σειράς το 1973, ο Γκρέιβς έπαιξε έναν δεύτερο ρόλο στην ταινία μεγάλου μήκους Sidecar Racers στην Αυστραλία που κυκλοφόρησε το 1975. Ο Γκρέιβς έκανε επίσης μια γκεστ εμφάνιση στην εφηβική σαπουνόπερα Class of 74 στα μέσα του 1974, παίζοντας τον εαυτό του.
Ο Γκρέιβς έπαιξε στη μίνι σειρά του 1983 του ABC Οι άνεμοι του πολέμου δίπλα στους Ρόμπερτ Μίτσαμ, Ντέμπορα Γουίντερς και Άλι ΜακΓκρόου. Το 1983, η σειρά έγινε η δεύτερη μίνι σειρά όλων των εποχών με τις περισσότερες προβολές (μετά τις Ρίζες). Επανέλαβε τον ρόλο για τη μίνι σειρά του 1988 Πόλεμος και αναμνήσεις.
Αφού έπαιξε κυρίως σοβαρούς ρόλους στη δεκαετία του 1970, εμφανίστηκε ως κυβερνήτης Κλάρενς Όβερ στις αρχές της δεκαετίας του 1980 στις κωμωδίες Μια απίθανη, απίθανη πτήση και Το θεότρελο ταξίδι. Airplane!
Το 1988, μια απεργία συγγραφέων του Χόλιγουντ είχε ως αποτέλεσμα την ανάθεση μιας νέας σειράς Επικίνδυνες αποστολές. Ο Γκρέιβς ήταν το μόνο μέλος του καστ από την αρχική σειρά που επέστρεψε ως σταθερό μέρος του νέου καστ, επαναλαμβάνοντας τον ρόλο του ως Τζιμ Φελπς, αν και άλλοι ηθοποιοί έκαναν γκεστ εμφανίσεις. Η σειρά γυρίστηκε στην Αυστραλία και ο Γκρέιβς έκανε το τρίτο του επαγγελματικό ταξίδι εκεί. Η νέα έκδοση του Επικίνδυνες αποστολές διήρκεσε δύο κύκλος και τελείωσε το 1990. μικρογραφία| Ο Γκρέιβς με τη σύζυγό του Τζόαν Έντρες τον Οκτώβριο του 2009
Κατά τη διάρκεια της δεκαετίας του 1990, ο Γκρέιβς παρουσίασε και αφηγήθηκε τη σειρά ντοκιμαντέρ Βιογραφίες στο A&E. Ο ίδιος ο Γκρέιβς έκανε μια παρωδία της δουλειάς του στις Βιογραφίες στην ταινία Οι άνδρες με τα μαύρα 2, παρουσιάζοντας μια τηλεοπτική εκπομπή. Έπαιξε επίσης τον συνταγματάρχη Τζον Κάμπντεν στην τηλεοπτική σειρά Στον έβδομο ουρανό.
Ο Γκρέιβς αρνήθηκε να επαναλάβει τον ρόλο του Τζιμ Φελπς (τον οποίο υποδύθηκε ο Τζον Βόιτ) στην πρώτη κινηματογραφική ταινία του 1996 της σειράς Επικίνδυνη αποστολή, αφού αποκαλύφθηκε ο χαρακτήρας ότι ήταν ο κακός της ταινίας. Στην ταινία, ο Φελπς δολοφονεί τρεις συναδέλφους του πράκτορες και σκοτώνεται σε συντριβή ελικοπτέρου στο τέλος, μια απόφαση που απογοήτευσε τον Γκρέιβς και τους συναδέλφους του καστ και αναστάτωσε πολλούς θαυμαστές της τηλεοπτικής σειράς.
Στις 30 Οκτωβρίου 2009, ο Γκρέιβς τιμήθηκε με ένα αστέρι στη Λεωφόρο της Δόξας στο Χόλιγουντ.
Η αεροπορική εταιρεία AirTran Airways παρουσίασε τον Γκρέιβς σε μια σειρά βίντεο στο διαδίκτυο το 2009, στα οποία ο Γκρέιβς εμφανιζόταν με στολή πιλότου παραπέμποντας στο κλασικό Μια απίθανη, απίθανη πτήση. Τα βίντεο ήταν μέρος μιας καμπάνιας της AirTran Airways για την προώθηση της ασύρματης πρόσβασης στο διαδίκτυο κατά την πτήση.
Προσωπική ζωή
δεξιά|μικρογραφία| Αποτυπώματα των χεριών του Πίτερ Γκρέιβς μπροστά από το Αμφιθέατρο Hollywood Hills στο [[θεματικό πάρκο Hollywood Studios της Disney]] Ο Γκρέιβς ήταν πιστός μεθοδιστής που καταγόταν από Γερμανούς λουθηρανούς μετανάστες. Ήταν παντρεμένος με την Τζόαν Έντρες Γκρέιβς 60 χρόνια, από το 1950 μέχρι τον θάνατό του.
Στις 6 Μαρτίου 1984, ο Γκρέιβς νοσηλεύτηκε στο νοσοκομείο Tahoe Forest για κάταγμα της γνάθου μεταξύ άλλων τραυματισμών που υπέστη από πτώση σε παγωμένο δρόμο της λίμνης Τάχο. Κατά τη διάρκεια της παραμονής του δέχτηκε 100 ράμματα στο κάτω χείλος του.
Ο Γκρέιβς και η σύζυγός του Τζόαν απέκτησα τρεις κόρες: την Αμάντα, την Κέλι και την Κλόντια.
Ο Γκρέιβς ήταν μέλος του ρεπουμπλικανικού κόμματος.
Ο Γκρέιβς βοήθησε να απαγορευτεί στον δήμο του Λος Άντζελες η χρήση φυσητήρων για τα φύλλα που λειτουργούν με αέριο.
Θάνατος
Αφού επέστρεψε από ένα γεύμα στις 14 Μαρτίου 2010, ο Γκρέιβς κατέρρευσε και πέθανε από έμφραγμα του μυοκαρδίου, τέσσερις ημέρες πριν από τα 84α γενέθλιά του.
Βραβεία
Ο Γκρέιβς βραβεύτηκε με Χρυσή Σφαίρα το 1971 για τον ρόλο του ως Τζιμ Φελπς στη σειρά Επικίνδυνες αποστολές. Το 1972, βραβεύτηκε με Golden Plate. Έλαβε επίσης υποψηφιότητες για Βραβείο Έμμυ και Χρυσή Σφαίρα σε άλλους κύκλους της ίδιας σειράς. Ο Γκρέιβς κέρδισε επίσης ένα Βραβείο Έμμυ Ζώνης Υψηλής Τηλεθέασης για ενημερωτική σειρά το 1997 ως παρουσιαστής του Βιογραφίες.
Εξωτερικοί σύνδεσμοι
Κατηγορία:Γερμανοαμερικανοί Κατηγορία:Αμερικανοί αγγλικής καταγωγής Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί κινηματογράφου Κατηγορία:Θάνατοι το 2010
Αυτόνομος θύλακας της Χαντίας - Μανσίας
Ο Αυτόνομος θύλακας της Χαντίας - Μανσίας (ρωσικά: Ха́нты-Манси́йский автоно́мный о́круг) ή Χαντιμανσία είναι ομοσπονδιακό υποκείμενο της Ρωσίας, υπαγόμενο στο Ουραλικό Διαμέρισμα. Συχνά χρησιμοποιείται και η μεσαιωνική ονομασία Γιούγκρα. Αποτελεί μία από τις κύριες πετρελαιοπαραγωγές περιοχές της ομοσπονδίας. Στη Ρωσική απογραφή του 2010, είχε πληθυσμό 1.532.243 κατοίκων.
Αν και ο θύλακας οφείλει το νομικό του καθεστώς στα αυτόχθονα ουγγρικά φύλα των Χάντι (Οστυάκες) και των Μάνσι (Βόγουλοι), αυτά δεν ξεπερνούν αθροιστικά το 2%. Κυρίαρχη εθνότητα είναι οι Ρώσοι (66,1%) με δεύτερους τους Ουκρανούς (8,6%). Υπήρξαν επίσης 1.105 κάτοικοι (0,07%) που δήλωσαν Έλληνες. Επίσης, οι τοπικές γλώσσες Χάντι και Μάνσι, μαζί με τον μακρινό συγγενή τους, την Ουγγρική γλώσσα απολαμβάνουν ειδικό καθεστώς στην περιοχή. Επίσης, αποτελούν μέρος του Ουγγρικού κλάδου των Φιννο-Ουγγρικών γλωσσών. Η Ρωσική είναι η μόνη επίσημη γλώσσα.
Ιστορία
Ο θύλακας ιδρύθηκε στις 10 Δεκεμβρίου του 1930 ως ο Αυτόνομος Θύλακας Οστιάκ-Βογκούλ (Остя́ко-Вогу́льский национа́льный о́круг). Τον Οκτώβριο του 1940, μετονομάστηκε σε Εθνικός Θύλακας της Χαντίας-Μανσίας. Το 1977, μαζί με τους άλλους εθνικούς θύλακες της Ρωσικής ΣΟΣΔ, έγινε αυτόνομος θύλακας (Αυτόνομος Θύλακας της Χαντίας-Μανσίας). Το 2003, η λέξη  Γιούγκρα  προστέθηκε στο επίσημο όνομα.
Γεωγραφία
Ο θύλακας καταλαμβάνει το κεντρικό τμήμα της Δυτικής Σιβηρικής Πεδιάδας.
Στους κύριους ποταμούς περιλαμβάνονται ο Ομπ και ο παραπόταμος του Ιρτίς.
Η βορειοανατολική γραμμή του ίδιου παράλληλου και μεσημβρινού διαπερνά τον Αυτόνομο Θύλακα της Χαντιμανσίας.
Εθνικές ομάδες
Οι αυτόχθονες πληθυσμοί (Χάντι, Μάνσι και Νενέτσιοι) αποτελούν μόνο το 2,2% του συνολικού πληθυσμού του αυτόνομου θύλακα. Η εκμετάλλευση των κοιτασμάτων φυσικού αερίου στον Αυτόνομο Θύλακα της Χαντιμανσίας έχει προσελκύσει μετανάστες από όλες τις χώρες της πρώην Σοβιετικής Ένωσης. Σύμφωνα με την απογραφή του 2010, 15 εθνικές ομάδες είχαν πάνω από 2.000 ανθρώπους. Η εθνική σύνθεση είναι η εξής:
Πληθυσμός του Αυτόνομου Θύλακας της Χαντιμανσίας: Ο ιστορικός πληθυσμός εμφανίζεται παρακάτω ως εξής:
Θρησκεία
αριστερά|μικρογραφία|250x250εσ|Η Ορθόδοξη Εκκλησία της Ανάστασης στο Χαντιμανσίσκ. Ο [[Ορθόδοξη Εκκλησία|Ορθόδοξος Χριστιανισμός είναι η κύρια θρησκεία στον Αυτόνομο Θύλακα της Χαντιμανσίας.]] Σύμφωνα με μια έρευνα του 2012, το 38.1% του πληθυσμού της Γιουγκρά ανήκει στη Ρωσική Ορθόδοξη Εκκλησία, ενώ συνολικά το 43.1% των ερωτηθέντων είναι Χριστιανοί. Επίσης, το 1% του πληθυσμού ανήκει στη Σλαβική εθνική πίστη (Ροντνοβέρι) ή στην εθνική πίστη της Χαντιμανσίας. Το 11% των ερωτηθέντων απάντησαν Μουσουλμάνοι (κυρίως οι Τάταροι). Επιπροσθέτως, το 23% του πληθυσμού δήλωσαν πνευματικοί αλλά όχι θρησκευόμενοι, το 11% είναι άθεοι και το 10.9% ακολουθεί άλλες θρησκείες ή δεν απάντησε στην ερώτηση.
Μεταφορές
Το συνολικό μήκος των σιδηροδρομικών γραμμών ανέρχεται στα 1,106 χιλιόμετρα. Το μήκος των δρόμων είναι πάνω από 18,000 χιλιόμετρα.
Παραπομπές
Κατηγορία:Σιβηρία
Ερυθροπόταμος
Ο Ερυθροπόταμος (βουλγαρικά: Луда река, προφ.: Λούντα ρέκα, που σημαίνει «τρελός ποταμός») είναι ποταμός της Θράκης, που πηγάζει από την Ελλάδα, και έπειτα από μια σύντομη διαδρομή μέσω της Βουλγαρίας, καταλήγει στον ποταμό Έβρο στα νότια του Διδυμότειχου στην Ελλάδα. Στα τουρκικά, ο ποταμός αναφέρεται ως Κιουζούλντελι (τουρκικά: Küzüldeli).μικρογραφία|Ο Ερυθροπόταμος και η γέφυρά του. Οι ντόπιοι κάτοικοι - γηραιότεροι Χριστιανοί και όλοι οι Μουσουλμάνοι - την αποκαλούν "Kızıl Dere" (Κόκκινο Ρέμα). Όταν η περιοχή περιήλθε στην Ελληνική Επικράτεια δόθηκε η ονομασία "Ερυθροπόταμος" που είναι μεταφορά της μετάφρασης του Οθωμανικού "Kızıl Dere" - Κόκκινο Ρέμα.
Περιγραφή
Ο μεγαλύτερος παραπόταμός του είναι ο Ασπροπόταμος (βουλγαρικά: Бяла река, προφ.: Μπιάλα ρέκα), που διαρρέει σε όλο το μήκος του το βουλγαρικό έδαφος και εκχέεται στον Ερυθροπόταμο κοντά στο χωριό Οντρίντσι της επαρχίας Χασκόβου.
Εξωτερικοί σύνδεσμοι
Κατηγορία:Παραπόταμοι του Έβρου (Θράκη) Κατηγορία:Ποταμοί της Ελλάδας Κατηγορία:Ποταμοί της Θράκης Κατηγορία:Ποταμοί της Βουλγαρίας Κατηγορία:Νομός Έβρου
Sahelanthropus tchadensis
Ο Σαχελάνθρωπος του Τσαντ (Sahelanthropus tchadensis) ή Τουμάι, (Toumai σημαίνει "ελπίδα της ζωής" στην τοπική Νταζάγκα γλώσσα) είναι ένα σχετικά πρόσφατο γένος και είδος της οικογένειας των ανθρωπιδών. Ταξινομήθηκε τον Ιούλιο του 2002 βάσει απολιθωμάτων που ανακαλύφθηκαν στο Τσαντ της Κεντρικής Αφρικής. Στα 6 απολιθώματα περιλαμβάνεται ένα σχεδόν πλήρες κρανίο που πήρε το όνομα Τουμάι, τμήματα της κάτω γνάθου και οδοντικά υπολείμματα. Το κρανίο έχει μικρή χωρητικότητα, περίπου 350 - 380 cc. Οι έρευνες για την φάση πανίδας υποδεικνύουν τον χρονικό ορίζοντα των 6-7 mya. Εξαιτίας τόσο των πρωτόγονων, όσο και των εξελιγμένων μορφολογικών χαρακτηριστικών του, τα απολιθώματα φαίνονται να υποδεικνύουν μεγαλύτερη ποικιλομορφία στην ανθρώπινη εξέλιξη απ' ό,τι πιστευόταν έως τώρα -απαξιώνοντας ακόμη περισσότερο την απαρχαιωμένη πλέον έννοια του "χαμένου κρίκου". Ο Sahelanthropus διαθέτει αρκετά χαρακτηριστικά γνωρίσματα ενδεικτικά των ανθρωπιδών, όπως είναι οι μικρότεροι κυνόδοντες και παχύτερο περιοδόντιο απ' ό,τι τα αντίστοιχα των πιθήκων, ενώ το σημείο σύνδεσης των μυώνων του λαιμού στο οπισθοκράνιο υποδεικνύει ότι ο Τουμάι περπατούσε όρθιος. Πολλά από αυτά τα εξελιγμένα χαρακτηριστικά λείπουν από μεταγενέστερα απολιθώματα -όπως αυτά του Αυστραλοπίθηκου (Australopithecus), αλλά επανεμφανίζονται πολύ αργότερα σε ανθρωπίδες που ταξινομούνται στο γένος homo.
Κρανίο BH-029, Sahelanthropus tchadensis
Τα απολιθώματα ανακάλυψε ο Αχούντα Ντζιμντουμαλμπάγιε (Ahounta Djimdoumalbaye) το 2001 στην έρημο της Ν. Σαχάρα.
Οστά κάτω του κρανίου δεν έχουν ανακαλυφθεί ακόμα. Ο Μπρυνέ και οι άλλοι επιστήμονες που το μελέτησαν θεωρούν πως δεν θα ήταν παράλογο να ισχυριστεί κανείς ότι ο Τουμάι ήταν δίποδος, γιατί μοιράζεται αρκετά χαρακτηριστικά με άλλες γνωστές δίποδες ανθρωπίδες. Άλλοι επιστήμονες υπέδειξαν αντίθετα ότι το μέγα τρήμα (foramen magnum) (η οπή μέσω της οποίας εισέρχεται η σπονδυλική στήλη στο κρανίο) του Τουμάι βρίσκεται στο πίσω τμήμα του κρανίου, όπως στους πιθήκους, υποδεικνύοντας ότι το κρανίο δεν ισορροπούσε στην κορυφή ενός όρθιου σώματος.
Ο Μπρυνέ και άλλοι επιστήμονες θεωρούν τον Τουμάι ανθρωπίδη, κάτι που δεν έχει αποδειχθεί ωστόσο και είναι αδύνατον να επιβεβαιωθεί οριστικά -μέχρι τουλάχιστον να βρεθούν και να μελετηθούν και άλλα απολιθώματα της ίδιας περιόδου. Επικρατεί γενική παραδοχή πάντως στην επιστημονική κοινότητα ότι πρόκειται περί μείζονος ανακάλυψης.
Εξωτερικοί σύνδεσμοι
Κατηγορία:Ανθρωπίδες Κατηγορία:Ανθρώπινη εξέλιξη Κατηγορία:Προϊστορικά πρωτεύοντα
Honda Accord
Το Honda Accord είναι ένα μεσαίο αυτοκίνητο της κατηγορίας D, που παράγεται από την ιαπωνική αυτοκινητοβιομηχανία Honda από το 1976 έως και σήμερα. Από τον Σεπτέμβριο του 2017, κατασκευάζεται η 10η γενιά του, η οποία και προσφέρεται πλέον μόνο ως 4-πορτο σεντάν, σε αντίθεση με τις παλαιότερες γενιές του, που είχαν και άλλες εκδοχές αμαξώματος. Η πρώτη γενιά του Accord αντικατέστησε το Honda 1300 τον Μάιο του 1976. Η σεντάν εκδοχή του μοντέλου είναι από τα κορυφαία σε πωλήσεις μοντέλα στην αγορά των ΗΠΑ σταθερά από το 1989 μέχρι σήμερα. Διαχρονικά, το Honda Accord έχει κερδίσει πλήθος από βραβεία, διεθνώς.
Εξωτερικοί σύνδεσμοι
Accord Κατηγορία:Μεσαία αυτοκίνητα Κατηγορία:Αυτοκίνητα ράλλυ
Μπριγκίτε Χελμ
Η Μπριγκίτε Χελμ (γερμ. Brigitte Eva Gisela Schittenhelm (17 Μαρτίου 1906 στο Βερολίνο, – 11 Ιουνίου 1996 στην Ασκόνα) υπήρξε Γερμανίδα ηθοποιός του κινηματογράφου του μεσοπολέμου. Έχει μείνει αξέχαστη για τον ρόλο της που υποδύθηκε την Μαρία στο έργο Μετρόπολις του Φριτς Λανγκ. Άλλα σημαντικά της έργα ήταν το The Love of Jeanne Ney (1927), Αλράουνε (1928), L'Argent (1928), Gloria (1931), The Blue Danube (1932) και Gold (1934).
Γύρισε πάνω από 30 έργα και σταμάτησε το 1936, όταν κατέφυγε στην Ελβετία λόγω της ανόδου των Ναζί.
Βιογραφία
Γεννήθηκε στις 17 Μαρτίου του 1906 (ή σύμφωνα με άλλες πηγές το 1908) στο Βερολίνο. Το όνομά της ήταν Μπριγκίτε Εύα Γκίζελα Σίτενχελμ (Brigitte Eva Gisela Schittenhelm). Γονείς της ήταν ο Έντβιν Αλεξάντερ Γιοχάνες Σίτενχελμ (1871–1913) και η Γκέρτρουντ Μάρτα, το γένος Τεβς (1877–1955). Πήγε στο σχολείο Γιοχάναχάιμ (Johannaheim), που ήταν τμήμα του ορφανοτροφείου κοριτσιών, το οποίο είχε ιδρύσει ο ευεργέτης Έντουαρντ Άρνολντ (Eduard Arnhold) στο σημερινό Βέρνόιχεν-Χίρσφέλντε (Μπάρνιμ) του Βραδεμβούργου.
Εκεί την ανακάλυψε ο σκηνοθέτης Φριτς Λανγκ σε μια σχολική παράσταση του θεατρικού έργου Όνειρο Θερινής Νυκτός του Σαίξπηρ και της έδωσε τον ρόλο της Μαρίας στο κινηματογραφικό του έργο Μετρόπολις. Σύμφωνα με μια άλλη εκδοχή η μητέρα της Χελμ έκανε γραπτή αίτηση στην Τέα φον Χάρμπου η οποία και την προσέλαβε.
Το 1925 η Χελμ έκλεισε δεκαετές συμβόλαιο με την Ufa και πρωταγωνίστησε σε πολυάριθμες κινηματογραφικές ταινίες.
Εξωτερικοί σύνδεσμοι
Κατηγορία:Γερμανίδες ηθοποιοί κινηματογράφου Κατηγορία:Γερμανίδες ηθοποιοί βωβών ταινιών
Βηθλεέμ
thumb|250px|Βηθλεέμ: Μέρος του τείχος που διαχωρίζει τη Δυτική Όχθη Η Βηθλεέμ, Αραβ. بيت لحم (Μπαΐτ-Λαμ), (Μπέιτ-Λέχεμ, δηλ. «Οίκος άρτου»), είναι πόλη που ανήκει στα εδάφη της Παλαιστινιακής Αρχής.
Στον αρχαίο Ισραήλ υπήρχαν δύο πόλεις με το όνομα Βηθλεέμ. Η μία ανήκε στην εδαφική κληρονομία της φυλής Ζαβουλών ενώ η άλλη στην περιοχή της φυλής του Ιούδα που ονομαζόταν και Ιουδαία. Πολύ αργότερα συστάθηκαν με το όνομα «Βηθλεέμ» τρία Ιπποτικά Τάγματα (τα Βηθλεεμιτικά) χωρίς όμως να έχουν ιδιοκτησιακή σχέση με τον τόπο αυτό.
Γεωγραφία
thumb| Εστία του Ναού της Ιερής Καρδιάς του Ιησού του Μπεθαράμ, 2008 Η Βηθλεέμ βρίσκεται σε υψόμετρο περίπου 775 μέτρων πάνω από την επιφάνεια της θάλασσας, 30 μέτρα ψηλότερα από την γειτονική Ιερουσαλήμ. Η Βηθλεέμ τοποθετείται στο νότιο τμήμα στα βουνά της Ιουδαίας.
Η πόλη βρίσκεται 73 χιλιόμετρα βορειοανατολικά της Μεσογείου, 75 χιλιόμετρα δυτικά του Αμμάν, Ιορδανία, 59 χιλιόμετρα νοτιοανατολικά του Τελ Αβίβ, Ισραήλ και 10 χιλιόμετρα νότια της Ιερουσαλήμ. Οι κοντινές πόλεις και κωμοπόλεις περιλαμβάνουν το Μπέιτ Σαφαφά και την Ιερουσαλήμ στα βόρεια, το Μπέιτ Τζαλά στα βορειοδυτικά, το Χουσάν στα δυτικά, το αλ-Χαντρ και το Αρτάς στα νοτιοδυτικά και το Μπέιτ Σαχούρ στα ανατολικά. Το Μπέιτ Τζαλά και το τελευταίο σχηματίζουν έναν οικισμό με τη Βηθλεέμ. Οι προσφυγικοί καταυλισμοί Άιντα και Άζζα βρίσκονται εντός των ορίων της πόλης.
Στο κέντρο της Βηθλεέμ βρίσκεται η παλαιά της πόλη. Η παλαιά πόλη αποτελείται από οκτώ συνοικίες, διαμορφωμένες με μωσαϊκή τεχνοτροπία, σχηματίζοντας την περιοχή γύρω από την πλατεία Μάνγκερ. Οι συνοικίες περιλαμβάνουν τις χριστιανικές γειτονιές αν-Νατζάτζρε, αλ-Φαράχιγιε, αλ-Ανάτρ, αλ-Ταράτζμε, αλ-Καβάουσα και Χρέιζατ και αλ-Φαβάγρε — τη μόνη μουσουλμανική συνοικία. Οι περισσότερες από τις χριστιανικές συνοικίες πήραν το όνομά τους από τις αραβικές φυλές των Γασσανιδών που εγκαταστάθηκαν εκεί. Η συνοικία Αλ-Καβάουσα δημιουργήθηκε από Άραβες χριστιανούς μετανάστες από την κοντινή πόλη Θεκωέ τον 18ο αιώνα. Υπάρχει επίσης μια συριακή συνοικία έξω από την παλαιά πόλη, οι κάτοικοι της οποίας κατάγονται από το Μιντιάτ και το Μαασάρτε της Τουρκίας. Ο συνολικός πληθυσμός της παλαιάς πόλης είναι περίπου 5.000 κάτοικοι.
Γενικά
Η Βηθλεέμ υπήρξε πόλη του Ισραήλ, επονομαζόμενη άλλοτε Εφραθά (δηλ. «γόνιμος») ενώ σήμερα από τους Άραβες Μπέιτ-ουλ-λαμ (δηλ. «Οίκος Κρέατος») εκ της ανεπτυγμένης κτηνοτροφίας, απέχουσα 10 χλμ. ΝΔ της Ιερουσαλήμ και 110 χλμ. Ν. της Ναζαρέτ. Πατρίδα του γαιοκτήμονα Βοόζ και σύζυγος της Ρουθ, προγόνου του Δαβίδ, αλλά και τόπος γέννησης του Βασιλιά Δαβίδ. Σε αυτή την πόλη σύμφωνα με τις αφηγήσεις του Λουκά και του Ματθαίος στην Καινή Διαθήκη, γεννήθηκε σε φάτνη ο Ιησούς Χριστός.
Η διαδρομή Ιερουσαλήμ-Βηθλεέμ
thumb|200px|Εσωτερικό από τη Βασιλική της Γεννήσεως Η Βηθλεμ απέχει μόλις 10 χιλιόμετρα από την Ιερουσαλήμ.Βγαίνοντας από τη Πύλη του Δαβίδ και κατηφορίζοντας προς Ν, το λόφο της Σιών επί του οποίου είναι κτισμένη η Ιερουσαλήμ, ο δρόμος οδηγεί στην απέναντι, πλευρά του χειμάρρου Γηών, κατάφυτη πλαγιά που άλλοτε οι αγιοταφίτες μοναχοί ονόμαζαν Νικηφορία. Στα μέσα της διαδρομής προς τη Βηθλεέμ στα νότια βρίσκεται το «κάθισμα της παρθένου Μαρίας» και λίγο μετά το περίφημο Κάστρο–Μοναστήρι του Προφήτη Ηλία που περιστοιχίζεται από τον μεγάλο πατριαρχικό ελαιώνα. Στη συνέχεια της διαδρομής υπάρχει ο τάφος της Ραχήλ, ο οποίος αποτελεί προσκύνημα των Ιουδαίων, και σε μικρή απόσταση εμφανίζεται στην απέναντι κορυφογραμμή η Βηθλεέμ, στην άκρη της οποίας υπάρχει το μεγάλο συγκρότημα της Βασιλικής της Αυτοκράτειρας και Αγίας Ελένης που δεσπόζει της κοιλάδας των Ποιμένων. Εκεί βρίσκεται το δεύτερο κατά σειρά προσκυνηματικό τόπο του Χριστιανισμού, ο Ιερός Ναός του Σπηλαίου της Γέννησης, η Βασιλική της Γεννήσεως όπως ονομάζεται, πλαισιωμένη αριστερά από Μοναστήρι της Καθολικής Εκκλησίας και δεξιά της λιθόστρωτης πλατείας τον Πύργο των Ελλήνων (Ορθοδόξων) και δεξιότερα το Αρμενικό μοναστήρι. Το ιερό σπήλαιο της Γέννησης βρίσκεται ακριβώς κάτω από το Άγιο Βήμα του Ναού υπό μορφή κρύπτης.
Η σημερινή Βηθλεέμ
Σήμερα, περίπου το 10% από τους περίπου 30.000 κάτοικους της Βηθλεέμ είναι Χριστιανοί. Ο αριθμός τους έχει μειωθεί σημαντικά στο πέρασμα του χρόνου και υπολογίζεται ότι ανέρχεται σε 3.000 κατοίκους. Στη διάρκεια του αραβοϊσραηλινού πολέμου του 1948 υπέστη πολλές καταστροφές από το πυροβολικό αλλά και άλλες μικρότερης κλίμακας το 1967 και το 1973. Στη πόλη υφίστανται εκτός του Ιερού Ναού της Γέννησης με το «Θεοδέγμον Σπήλαιον» και άλλα προσκυνήματα όπως το χωριό των Ποιμένων, το οποίο σήμερα είναι συνδεδεμένο με την πόλη, το κάθισμα της Παναγίας, καθώς και άλλες μικρότερες τοποθεσίες που συσχετίζονται παραδοσιακά με την νηπιακή ζωή του Χριστού.
Η Καθολική Εκκλησία του Βατικανού έχει ιδρύσει στην πόλη Πανεπιστήμιο, το Πανεπιστήμιο της Βηθλεέμ, στο οποίο φοιτούν ετησίως πάνω από 2.000 φοιτητές από 80 χώρες του κόσμου, προερχόμενοι από όλα τα χριστιανικά δόγματα.
Επίσης στη Βηθλεέμ υπάρχουν πνευματικά ιδρύματα του Ορθόδοξου Πατριαρχείου Ιεροσολύμων όπως Ναοί και Εκπαιδευτική Σχολή (από Νηπιαγωγείο μέχρι Λύκειο).
Πηγές
Κατηγορία:Ιστορία του Χριστιανισμού Κατηγορία:Γεωγραφία της Βίβλου Κατηγορία:Παλαιστίνη Κατηγορία:Πόλεις της Παλαιστίνης Κατηγορία:Ιερές πόλεις
Μάζι Πατρών
Το Μάζι υπήρξε παλιός ορεινός οικισμός του σημερινού Νομού Αχαΐας στις νότιες πλαγιές του Παναχαϊκού. Σήμερα η περιοχή απαντάται ως τοπωνύμιο στην Τοπική Κοινότητα Μοίρας και βρίσκεται πολύ κοντά στα διοικητικά όρια με αυτά της Δημοτικής Ενότητας Λεοντίου.
Τοποθεσία
Το Μάζι βρισκόταν κτισμένο σε υψόμετρο περίπου 1.180 μέτρων, στην περιοχή της «Θάνας», και οδηγεί εκεί δύσβατος χωματόδρομος, που συνδέει τους ορεινούς οικισμούς της Ζουμπάτας και του Οβρυόκαμπου. Από την περιοχή του Μαζίου διέρχεται ο ποταμός Γλαύκος.
Δυτικά της τοποθεσίας του παλιού οικισμού Μάζι βρίσκεται η οικιστική θέση του Άνω Σουλίου, στα βόρεια η υψηλότερη κορυφή του Παναχαϊκού και στα νοτιοδυτικά ξωκλήσι αφιερωμένο στον Άγιο Γεώργιο. Σήμερα έχει δημιουργηθεί εκεί βρύση με υδρομάστευση των υδάτων της περιοχής. Από την περιοχή διέρχονται κάποιες πεζοπορικές και ορειβατικές διαδρομές χωρίς σήμανση.
Ιστορικά στοιχεία
Οι κάτοικοι του παλιού οικισμού υπήρξαν αρβανιτόφωνοι και το χωριό αποτελούσε στα 1461 οθωμανικό τιμάριο μαζί με τον οικισμό Νεοχώρι.
Εξωτερικοί σύνδεσμοι
Κατηγορία:Εγκαταλελειμμένα χωριά του Νομού Αχαΐας Κατηγορία:Δήμος Πατρέων
Fuji T-1
Το Fuji T-1 είναι το πρώτο ιαπωνικό αεριωθούμενο εκπαιδευτικό αεροσκάφος. Πραγματοποίησε την παρθενική του πτήση το 1958.
Βιβλιογραφία
T-1 Κατηγορία:Αεριωθούμενα στρατιωτικά αεροσκάφη Κατηγορία:Εκπαιδευτικά αεροσκάφη
Γη (αποσαφήνιση)
Υπάρχουν πολλές σημασίες για την λέξη Γη:
Επίσης απαντάται ως πρώτο ή δεύτερο συνθετικό γεωγραφικών ονομάτων π.χ. Γη του Πυρός, Νέα Γη, Γη Μαδιάμ, Γη Χαναάν ή Γη της Επαγγελίας κ.ά.
Περισσότερο δε κατά τον 15ο αιώνα στις νέες ανακαλύψεις εδαφών όπου οι εξερευνητές έδιναν ονόματα Βασιλέων, Ηγεμόνων ή διαδόχων ή άλλων επιφανών προσώπων της χώρας των όπως Γη Φραγκίσκου Ιωσήφ, Γη Βικτωρίας, Γη Αλεξάνδρου Α΄, Γη Εδουάρδου κ.ά.
Ακόμα Γη άγνωστος των αρχαίων Ελλήνων και Λατίνων την οποίαν φαντάζονταν και που ήσαν τρεις:
ΕΜΔΥΔΑΣ
Η Πανελλήνια Ομοσπονδία Ενώσεων Μηχανικών Δημοσίων Υπαλλήλων Διπλωματούχων Ανωτάτων Σχολών (ΠΟ ΕΜΔΥΔΑΣ) είναι δευτεροβάθμιο συνδικαλιστικό όργανο των Διπλωματούχων Μηχανικών του Δημοσίου που είναι απόφοιτοι Ανωτάτων Σχολών. Συγκροτείται από 18 πρωτοβάθμιες συνδικαλιστικές οργανώσεις με δυναμικότητα 10800 περίπου Διπλωματούχους Μηχανικούς (το έτος 2006). Δεν είναι μέλος της ΑΔΕΔΥ αλλά ούτε και κάποιας άλλης τριτοβάθμιας συνδικαλιστικής οργάνωσης. Ιδρύθηκε το 1947 και εκδίδει το τριμηνιαίο περιοδικό ΑΡΜΟΣ.
Σχετικές συνδέσεις
Κατηγορία:Συνδικαλιστικές οργανώσεις στην Ελλάδα
Arthur! Ready to Race
Σενάριο
Ο Άρθουρ και οι φίλοι του (Francine Frensky, The Brain, Binky Barnes, Muffy Crosswire και Buster Baxter) θέλουν να κάνουν τον καλύτερο αγώνα καρτ που μπορούν. Κατά τη διάρκεια του παιχνιδιού, cameo εμφανίσεις πραγματοποιούν οι αδελφές του Άρθουρ (D.W. και Kate Read) καθώς και η μητέρα του (Mrs. Jane Read).
Τρόπος παιχνιδιού
Το παιχνίδι θεωρείται ιδιαίτερα εύκολο καθώς απευθύνεται σε παιδιά, τα οποία μπορούν να αγωνιστούν μόνα ή με φίλους τους και είναι σε θέση να λύσουν τα διάφορα προβλήματα που προκύπτουν κατά την εξέλιξη της ιστορίας του παιχνιδιού.
Παραπομπές
Κατηγορία:Βιντεοπαιχνίδια του 2000 Κατηγορία:Βιντεοπαιχνίδια του PlayStation Κατηγορία:Βιντεοπαιχνίδια αγώνων Κατηγορία:Βιντεοπαιχνίδια με ανθρωπόμορφους χαρακτήρες
Leone (αντιτορπιλικό)
Το Leone ήταν το πρωτοπόρο πλοίο της ομώνυμης κλάσης τριών αντιτορπιλικών που ναυπηγήθηκαν για το Ιταλικό Βασιλικό Ναυτικό (Regia Marina) στις αρχές της δεκαετίας του 1920.
Περιγραφή
Τα πλοία της κλάσης Leone σχεδιάστηκαν ως esploratori. Παραγγέλθηκαν το 1917, όμως η ναυπήγησή τους καθυστέρησε εξαιτίας ελλείψεων σε χάλυβα με συνέπεια να παραγγελθούν ξανά το 1920. Είχαν ολικό μήκος 113,41 m, πλάτος 10,36 m και μέσο βύθισμα 3,1 m. Το κανονικό (standard) εκτόπισμά τους ανέρχονταν σε 2230 t (2195 LT) και έφθανε τους 2330 t (2289 LT) με πλήρες φορτίο. Το πλήρωμά τους αποτελούνταν από 10 αξιωματικούς και 194 υπαξιωματικούς και ναύτες.
Το προωστικό σύστημα παρείχε μέγιστη ισχύ 42000 shp χάρη στην οποία τα πλοία της κλάσης αυτής μπορούσαν να φθάσουν σε μέγιστη ταχύτητα πλεύσης 33 kn, με το Leone να φτάνει τους 33,7 kn κατά τη διάρκεια των δοκιμών. Η ακτίνα δράσης έφτανε τα 2000 ναυτικά μίλια με ταχύτητα πλεύσης 15 kn.
Ο κύριος οπλισμός αποτελούνταν από οκτώ πυροβόλα των 120 mm που ήταν εγκατεστημένα ανά δύο σε τέσσερις πύργους, δύο εκ των οποίων βρισκόντουσαν μπροστά από την υπερκατασκευή και οι άλλοι δύο πίσω από αυτήν. Οι δύο τρίδυμοι τορπιλοσωλήνες των 450 mm ήταν εγκατεστημένοι στο μέσο του πλοίου. ενώ αντιαεροπορική κάλυψη παρείχαν δύο πυροβόλα των 76 mm. Eπίσης ήταν δυνατή η μεταφορά 60 ναρκών.
Σημειώσεις
<references group="Σημ." />
Βιβλιογραφία
Κατηγορία:Αντιτορπιλικά κλάσης Leone Κατηγορία:Ιταλικά αντιτορπιλικά του Β΄ Παγκοσμίου Πολέμου
Μιχάλης Γιαννάκης
Ο Μιχάλης Γιαννάκης είναι Έλληνας πολιτικός, πρώην γενικός γραμματέας των Ανεξάρτητων Ελλήνων και σημερινός γραμματέας της Νέας Μεταρρυθμιστικής Ριζοσπαστικής Ανασυγκρότησης.
Βιογραφικά Στοιχεία
Γεννήθηκε στο Σχηματάρι το 1959. Είναι νυμφευμένος με την Ξανθή Σκιαδά και έχουν δύο αγόρια, τον Βαγγέλη και τον Θεόδωρο. Σπούδασε Βιολογία στη Θεσσαλονίκη (1976–1981) και είναι γνώστης της αγγλικής γλώσσας.
Το 2004 εκλέγεται για πρώτη φορά βουλευτής Βοιωτίας με τη Νέας Δημοκρατίας (ΝΔ) και επανεκλέγεται στις εκλογές του 2007. Στις εκλογές του 2009 επανεκλέγεται στο Νομό Βοιωτίας ως μοναδικός βουλευτής της Νέας Δημοκρατίας και αναλαμβάνει καθήκοντα πολιτικής ευθύνης του Τομέα Ενέργειας και Φυσικών Πόρων της Νέας Δημοκρατίας. Με απόφαση του Προέδρου της ΝΔ, αναλαμβάνει από τον Ιανουάριο του 2011 ως τον Φεβρουάριο 2012 καθήκοντα Αναπληρωτή Γραμματέα Προγράμματος του κόμματος.
Τον Φεβρουάριο του 2012, μετά την καταψήφιση της Β' Δανειακής Σύμβασης, διαγράφεται από την Κοινοβουλευτική Ομάδα της ΝΔ και από τους καταλόγους του κόμματος. Τον επόμενο μήνα προσχωρεί στο κόμμα των Ανεξάρτητων Ελλήνων και αναλαμβάνει καθήκοντα Γενικού Γραμματέα του κόμματος.
Στις βουλευτικές εκλογές της 6ης Μαΐου 2012, εκλέγεται με το ψηφοδέλτιο Επικρατείας των Ανεξάρτητων Ελλήνων, στις Βουλευτικές εκλογές της 17ης Ιουνίου 2012, δεν εκλέχτηκε με το ψηφοδέλτιο Επικρατείας των Ανεξάρτητων Ελλήνων.
Στις 12 Δεκεμβρίου 2012, ανακοίνωσε την αποχώρησή του από τους Ανεξάρτητους Έλληνες.
Παραπομπές
Κατηγορία:Βουλευτές Βοιωτίας Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές εκλεγμένοι με τους Ανεξάρτητους Έλληνες Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 06/2012
Πάιονηρ 0
Το Πάιονηρ 0 (επίσης γνωστός ως Thor-Able 1) ήταν ένα διαστημικό όχημα που πήρε μέρος το 1958 σε μια, αποτυχημένη, διαστημική αποστολή των Ηνωμένων Πολιτειών.
Σκοπός της αποστολής ήταν να μπει σε τροχιά γύρω από τη Σελήνη, μεταφέροντας μια τηλεοπτική κάμερα, ένα μικρομετεωρίτη ανιχνευτή και ένα μαγνητόμετρο. Σχεδιάστηκε από την Αμερικανική Πολεμική Αεροπορία (USAF), ως τον πρώτο δορυφόρο του προγράμματος της Πάιονηρ και ήταν μία από τις πρώτες προσπάθειες για την εκτόξευση πέρα από την τροχιά της Γης, αλλά ο πύραυλος απέτυχε λίγο μετά την εκτόξευσή του. Το διαστημόπλοιο επρόκειτο να ονομαστεί Πάιονηρ (ή Πάιονηρ 1), αλλά λόγω την αποτυχία της εκτόξευσης ονομάστηκε Πάιονηρ 0.
Εξωτερικοί σύνδεσμοι
Κατηγορία:Πρόγραμμα Πάιονηρ Κατηγορία:Διαστημικές αποστολές το 1958
Νιμί
Το Νιμί (Nimy, βαλ. Nîmi) είναι παλιά πόλη του Βελγίου που ανήκει στην επαρχία Αινώ.
Αποτελούσε ξεχωριστή επαρχία του Βελγίου μέχρι που ενώθηκε με τη Μονς την 1η Ιανουαρίου 1972.
Ετυμολογία
Υπάρχουν αρκετές υποθέσεις για την προέλευση του ονόματος του Νιμί: